=== Revner ===
Revnen er 500&nbsp;meter lang og går fra nordøst til sydvest med mellem 10 og 12&nbsp;vulkankratere, som udspyr [[lava]] med en temperatur på 1000&nbsp;°C optil 150&nbsp;meter op i luften. Lavaen er [[Base (kemi)|alkalisk]] og relativt [[viskositet|tyktflydende]], således at lavastrømmene øst og vest for revnen flyder langsomt; dette er dermed et typisk effusivt (udstrømning af glødende bjergarter) udbrud. Den smeltede lava løb mere end 4000&nbsp;meter nordøst for revnen og ned i Hrunagil-dalen, og der dannedes en 200&nbsp;meter høj lavaelv, og lavamasserne nærmede sig langsomt [[Þórsmörk]]. 25. marts blev [[vulkanologi|vulkanologerne]] for første gang vidne til dannelsen af et [[pseudokrater]] under en dampeksplosion. Bevægelserne i jordskorpen fortsatte i to dage, efter at udbruddet begyndte, men aftog senere sammen med de vulkanske aktiviteter. En ny revne åbnede sig den 31. marts ca. 200&nbsp;meter nordvest for den oprindelige revne. Mange vidner var til stede, da den nye revne åbnede sig; den er lidt mindre end den oprindelige, ca. 300&nbsp;meter lang, og lavaen, som kommer ud af den, begynder at løbe ned i Hvannárgildalen. I følge geofysikere deler disse to revner samme magmakammer.
Historie